करना भाइरासनि थासारिया मोजां जायोब्लानो थाखो 10 नि जोबथा आनजादखौ खुफुंनो साखा फारा। करना भाइरासनि गिख्रंथाव थासारिनि थाखाय आसामनि HSLC/AHM आनजादखौ दोनथनो गोनां जादोंमोन। फरायसाफोरखौ साननैसो सिगां आगोलाव ससियेल मेदियाफ्राव गोनो गोथो जानाय नुनो मोनदों, थाखो जि आरो थाखो जिनैनि जोबथा आनजादखौ माब्ला जागोन? जागोन ना जाला होननानै। नाथाय बावैसो आसुनि दैदेनगिरिफोरा खौरांगिरिफोरनि सिगांआव फोरमायना होदों दि, आसामनि जानो गोनां थाखो 10 आरो थाखो जिनैनि जोबथा आनजादखौ करनानि थासारिया मोजां जायोब्लानो खुफुंनो साखा फारा जाखानाय होनना। बिथांमोनआ बे खोथाखौ आसामनि सोलोंथाय बिफाननि मन्त्री रानुज पेगुजों सावरायलायनायबो जादों होन्नानै सुलुंङाव मिथिहोनाय जादों, आरो सानब्रैनि उनाव सावरायलायनाय जाबायगोन होननानै बो बुंदों। आन्जादखौ खुंफुंनाय जायोब्ला 15 दिन सिगांआवनो फरायसाफोरखौ मिथिहोनाय जागोन होननानै बो बिथांमोना बुंदों। आरो लोगोसे गासैबो फरायसाफोरखौ लोरबां गोसो गैयाजासे फरायनायाव गोसो होनो खावलायदों।